**REPUBLIKA HRVATSKA**

**OSNOVNA ŠKOLA „ VLADIMIR NAZOR“**

Križevci, Ulica bana Josipa Jelačića 23

Broj RKP-a: 08588

MB: 01985949 OIB: 75892188943

Razina: 31

Šifra djelatnosti: 8520

Šifra grada: 214

**BILJEŠKE UZ FINANCIJSKE IZVJEŠTAJE ZA RAZDOBLJE OD 01. SIJEČNJA DO 31. PROSINCA 2017. GODINE**

Osnovna škola „Vladimir Nazor“ Križevci posluje u skladu sa Zakonom o odgoju i obrazovanju u osnovnoj i srednjoj školi, te Statutom škole. Vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**Bilješke uz Bilancu**

**Bilješka broj 1 - AOP 002- NEFINANCIJSKA IMOVINA,** ukupna vrijednost iznosi 8.571.508 kn. Tokom 2017. godine nabavljena je oprema, knjige, računalna oprema i računalni program, izvršena su dodatna ulaganja na građevinskim objektima. Izvršen je ispravak vrijednosti prema zakonskim stopama.

**Bilješka broj 2 - AOP 063 – FINANCIJSKA IMOVINA**, stanje na 31.12.2017. je 912.073 kn, sastoji se od sljedećih stavki:

AOP 064 **– novac u banci i blagajni**, stanje na žiro-računu na dan 31.12.2017. iznosi 41.756 kn, uključuje neutrošena sredstva iz projekta Erasmus + i sredstva od HZZ za stručna usavršavanja.

AOP 073 **– ostala potraživanja** u iznosu od 10.875 kn, koja se odnose na potraživanja za naknade za bolovanja preko 42 dana koja nisu kompenzirana s HZZO- om do 31.12.17.

AOP 140 **– potraživanja za prihode poslovanja** u iznosu od 112.890 kn, veća u odnosu na početno stanje, odnose se na nenaplaćene prihode od najma stanova, potraživanja za sredstva iz novog Projekta Školske sheme, te potraživanja za sredstva s podračuna Grada.

AOP 158 **-** **rashodi budućih razdoblja** u iznosu 746.552 kn odnose se na nedospjele troškove plaće za prosinac koja dospijeva u siječnju 2018. godine

(zbog dodavanja ove stavke, financijska imovina znatno je veća od početnog stanja)

**Bilješka broj 3 – AOP 163 – OBAVEZE** znatno su veće u odnosu na početno stanje, zbog dodavanja obveza za zaposlene za prosinac 2017. godine u iznosu od 737.190 kn, AOP 165, te zbog veće obveze za nabavu nefinancijske imovine od prošle godine, AOP 175.

**Bilješka broj 4 – AOP 233 Višak prihoda poslovanja i AOP 238 Manjak prihoda od nefinancijske imovine –** ostvarenim viškom prihoda poslovanja u iznosu od 118.114 kn pokriva se dio manjka prihoda od nefinancijske imovine koji iznosi 270.750 kn, radi se korekcija rezultata, te se manjak prihoda i primitaka u iznosu od 152.636 kn prenosi u sljedeća razdoblja

**Bilješke uz Izvještaj PR-RAS**

**Bilješka broj 5 - AOP 403 - PRIHODI POSLOVANJA** ukupno iznose 11.344.361 kn, a sastoje se od tekućih pomoći temeljem prijenosa EU, kapitalnih pomoći iz državnog proračuna, prihoda po posebnim propisima, prihoda od prodaje proizvoda i prihoda od pruženih usluga, tekućih donacija, prihoda iz proračuna za plaće i ostale naknade zaposlenicima, prihoda od grada za materijalne troškove i nabavu nefinancijske imovine.

**Bilješka broj 6 -** **AOP 404 - UKUPNI RASHODI** iznose 11.399.819 kn, manji su u odnosu na prošlu godinu, veća odstupanja su na sljedećima stavkama:

**AOP 162 – službena putovanja, AOP 164 – stručno usavršavanje zaposlenika** ostvareno je u većem iznosu od prošlog izvještajnog razdoblja, zbog EU projekta mobilnosti Erasmus +, kojim zaposlenici škole putuju u europske zemlje na stručna usavršavanja

**AOP 169 – energija**- zbog ušteda na ovoj stavci manje je potrošeno od prošle godine, te je zbog poravnanja planiranih sredstava na trećoj razini računskog plana na AOP 167 – uredski materijal i ostali materijalni rashodi, nabavljeno više uredskog materijala i sredstava za čišćenje, a na AOP 171 – **sitni inventar i auto gume –** nabavljeno je više sitnog inventara u odnosu na prošlo izvještajno razdoblje,

**AOP 179** – **troškovi zakupnine i najamnine** veći su u izvještajnom razdoblju u odnosu na prošlu godinu, zbog uvođenja najma fotokopirnih uređaja i projektora. AOP 181 **- intelektualne i osobne usluge**, manje su u odnosu na 2016. godinu, gdje su bila uključena sredstva u iznosu od 142.279 za izradu projektno - tehničke dokumentacije za energetsku obnovu i korištenje obnovljivih izvora energije, temeljem prijenosa sredstava EU

AOP 182 – **računalne usluge** manje su u odnosu na prošlo izvještajno razdoblje u kojem se uvodila Carnet mreža u školu, te su bili povećani troškovi održavanja računalne mreže, AOP 183 – ostale usluge veće su u odnosu na prošlo izvještajno razdoblje, zbog poravnanja planiranih sredstava na trećoj razini računskog plana - rashodi za usluge

**Bilješka broj 7 - AOP 636** - **manjak prihoda i primitaka za pokriće** u sljedećem razdoblju iznosi ukupno 152.636 kn dobiven zbrojem AOP-a 632 – **manjak prihoda i primitaka u 2017. godini**  koji iznosi 55.458 kn i AOP-a 636 - **manjak prihoda preneseni** koji iznosi 98.178 kn. Manjak je nastao zbog rashoda za nefinancijsku imovinu nastalih u prosincu 2017. za koje su prihodi ostvareni u siječnju 2018. godine.

**Bilješke uz Izvještaj o obvezama**

**Bilješka broj 8 AOP 038 – stanje nedospjelih obveza** na kraju izvještajnog razdoblja iznosi 1.073.985 kn, a odnosi se na plaću za 12. mjesec koja dospijeva 10. siječnja 2018., te ostale materijalne rashode i rashode za nefinancijsku imovinu nastale tijekom mjeseca prosinca 2017., s datumom dospijeća u siječnju 2018. godine, za koje je nadležni proračun doznačuje sredstva u siječnju 2018. godine.

 Ravnatelj škole

 Igor Brkić